《灵济庵主僧泉蒙山招饮偶成》
宋代·陈著

水面巧安排，轩窗爽豁哉。
桥关江气定，门约市声开。
远景天相送，清风客自来。
夜床凉睡足，有梦到蓬莱。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。